सोबीत सुंदर गोंय, कला- गुणांनी भरिल्लें, गोमटें आमचें गोंय. आमच्यो दर्यावेळो, इगर्जो, देवळां आनी आमी सांबाळून दवरिल्लें आमचें दायज पळोवपाक जगाच्या खांची- कोनश्यातले पर्यटक येतात. सद्या गोंयांत पुराय सोशल मिडीयाचेर बिर्ला देवूळ चर्चेंत आसा. पळयत थंय ह्या देवळाचे व्हिडीयो, फोटो पळोवपाक मेळटात. बिर्ला ग्रुपान भारतांतल्या वेगवेगळ्या शारांनी सुंदर देवळां बांदल्यात. आमच्या गोंयांत लेगीत तांणी दक्षीण झुआरी- सांकवाळ हांगां राधाकृष्णाचें सोबीत देवूळ बांदलां. ताणें फक्त गोंयकाराचेंच न्हय तर भारतांतल्या हेर पर्यटकांचें लेगीत लक्ष आकर्शून घेतलां.
 दाटी.
 पडलीं.
 देवळांत भितर सरताच थेट राधाकृष्णाचे दर्शन जाता. देवळाचें वास्तुशिल्प पळयताच आंग रोमांच फुलतात. देवळाचे अवाढव्य खोल अर्द गोलाकारी तक्तपोशीचेर फुलांची वेलबुट्टी, तातून लायटींचो समावेश तशेच थंयच्या प्रत्येक खांब्याचेर नक्षीदार रचना. देवळांत राधाकृष्ण, हनुमान, शंकर- पार्वती, गणपती, राम, लक्ष्मण, सीता अश्यो मुर्ती. दर एकेचो विशेश पोशाख, भांगराळे अलंकार, ताचेर तांबडे, पांचवे, गुलाबी, सोनेरी पड्ड्याचेर रुपें- सुवर्ण भरतकाम. तसोच लायटींची सरभरस. देवाच्या दोनुय बाजूंनी लांब दवरिल्ल्यो रुपांकनी दिवल्यो. हे सजावटीन देवाची गर्भकुड ओडलायणीं दिसताली.
 भितर सरताच लोकांची खेट. दोळे दिपकावणें दृश्य थंयच पळयत बसचें अशें दिसता. थंयचो प्रत्येक कोनसो, वणटी आपलें खाशेलेंपण सांगपाच्या यत्नांत दिसता, पूण आयकता कोण? जण एकलो देवदर्शन सोडून फकत सरभोंवतणचो एकूय कोनसो सोडिनासतना फोटो आनी व्हिडीयो शूट करपाचे तनरेंत दिसतालो. थंयचो पुराय वाठार आनी लायटींचे दृश्य विस्मयकारक आशिल्ल्यान जणएकल्याक संगमरवरी फातरी बिर्ला देवळाची केन्नाच ना सोंपपी उमळशीक म्हजेसारकीच आसतली काय, होच प्रश्न मनांत घेवन हांव गाडयेंत बसलें आनी ती मुखार वचपाक लागली. ल्हवू ल्हवू सोबीत देवूळ नदरेआड गेले.
 खिणाखिणाक ताज्यो घडणुको आनी तुमचे कडेन संबंदीत दरेक खबर मेळयात एका क्लिकाचेर! फेसबूक, ट्विटराचेर आमकां फॉलो करात आनी व्हाट्सएप सबस्क्रायब करपाक विसरूं नाकात. 